
AMCAN(ION)
· Cloriannu hanes a chrefydd yr Iddewon dros y ddwy fil o flynyddoedd diwethaf. 
· Asesu arwyddocâd y prif ffynonellau sydd yn trafod yr Iddewon a phrif nodweddion Iddewiaeth. 


DEILLIANNAU DYSGU

Erbyn diwedd y modwl hwn dylai myfyrwyr allu: 

· dadansoddi yn feirniadol prif nodweddion Iddewiaeth ers cyfnod dinistr yr Ail Deml;

· arddangos ymwybyddiaeth gadarn o’r prif fudiadau a ddatblygodd mewn amrywiol leoliadau daearyddol a chyfnodau hanesyddol; 

· asesu a gwerthuso syniadau diwinyddol Iddewig;

· cloriannu yn feirniadol y modd mae ysgolheigion yn dehongli’r grefydd Iddewig a hanes yr Iddewon.


CYNNWYS DANGOSOL

· Arwyddocâd dinistr y Deml (70 OC) er mwyn deall datblygiad Iddewiaeth; 

· Ailadeiladu Iddewiaeth yn Jamnia: datblygiad Iddewiaeth rabbinaidd ar ôl 70 OC; 

· Natur a Datblygiad y Torah Llafar; 

· Llenyddiaeth Iddewig Gynnar: ffurfioli’r Torah Llafar; 

· Myfyrio a Gweddio: y Cylch Litwrgaidd; 

· Athroniaeth Iddewig: Cyfraniad Moses Maimonides; 

· Syniadau Iddewig am y Meseia; 

· Rhaniadau o fewn Iddewiaeth: Dylanwad Goleuedigaeth; 

· Iddewiaeth Diwygiedig: Gwreiddiau a Chredoau; 

· Seioniaeth: hen ddelfryd a mudiad newydd.


STRATEGAETH DYSGU AC ADDYSGU

Bydd darlithoedd yn cyflwyno myfyrwyr i’r prif gysyniadau, egwyddorion ac arferion dan sylw. Defnyddir astudiaethau achos i ddatblygu dealltwriaeth ddyfnach o’r hyn a ddysgwyd.  

Defnyddir tiwtorialau a seminarau i gefnogi cymhwyso, trafod a gwerthuso’n feirniadol yr hyn a ddysgwyd, yn gyffredinol mewn grwpiau llai o fyfyrwyr na darlithoedd.  

Ochr yn ochr â gweithgareddau dysgu ac addysgu ar yr amserlen, disgwylir i fyfyrwyr fod yn gyfrifol am eu dysgu eu hunain, gyda chefnogaeth briodol yn cael ei darparu gan diwtor y modwl. Gall astudiaeth annibynnol dan arweiniad gynnwys paratoi ar gyfer sesiynau ar yr amserlen, gwaith dilynol, darllen neu ymarfer ehangach, cwblhau tasgau asesu, adolygu, ac ati.  

Dyrennir yr addysgu fel a ganlyn i gyflwyno’r modwl:

	Math o weithgaredd
	Oriau
	Canran

	Dysgu ar yr amserlen
	30
	15%

	Dysgu annibynnol
	170
	85%

	Dysgu drwy leoliadau
	
	

	CYFANSWM
	200
	100%




ASESU

Elfen Asesu 1 – 50%

Un traethawd 3000 o eiriau 

Enghraifft: ‘Cyfraniad mawr Jamnia yw’r modd y datblygodd Iddewiaeth fel canlyniad yn grefydd Torah-ganolog yn hytrach na Theml-ganolog’. Trafodwch.  


Elfen Asesu 2 – 25%

Adroddiad ar bwnc penodol; e.e. un o’r gwyliau Iddewig (1000 o eiriau)


Elfen Asesu 3 – 25%

[bookmark: _GoBack]Cyflwyniad seminar fel grwp (10-15 munud) + hunan-asesiad


Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith Cwrs
	75%

	Ymaferol
	25%

	CYFANSWM
	100%




ADDYSG AR GYFER DATBLYGU CYNALIADWY (ADC)

	Ydy’r modwl yn cyfrannu at ADC?
	Ydy  X


	
	Nac ydy


	
Mae'r modwl yn cyfrannu at yr agenda cynaliadwyedd yn ei ystyr mwyaf eang trwy annog myfyrwyr i feddwl am y sgiliau sydd eu hangen arnynt er mwyn datrys problemau academaidd. Sgiliau trosglwyddadwy yw'r rhain sy'n cynorthwyo myfyrwyr i feithrin meddylfryd beirniadol a chreadigol. Amcan y modwl yw canolbwyntio ar anghenion uniongyrchol y myfyrwyr a'u galluogi hwy i feddwl yn feirniadol ac i ddatrys problemau a gyfyd mewn dyfodol sydd ar hyn o bryd yn anhysbys.





